
RAPORT  DE  SPECIALITATE

al proiectului de hotărâre privind aprobarea unui ajutor de minimis individual pentru majorarea capitalului social al societății ECOSERV-HD S.R.L. HUNEDOARA precum și modificarea Actului Constitutiv al societății ECOSERV-HD S.R.L. Hunedoara
Prin proiectul de hotărâre se propune aprobarea unui ajutor de minimis individual pentru majorarea capitalului social al societății ECOSERV-HD S.R.L. precum și modificarea Actului Constitutiv al societății ECOSERV-HD S.R.L.

Având în vedere adresele nr.2976/16.09.2026 și nr.3230/05.10.2026 a societății ECOSERV-HD S.R.L., înregistrate la Primăria municipiului Hunedoara sub nr.75797/17.09.2026 și nr. 81391/05.10.2026 precum și Contractul de delegare a gestiunii Serviciului public de administrare a domeniului public și privat al municipiului Hunedoara și al Serviciului privind gestionarea câinilor fără stăpân prin atribuire directă în Municipiul Hunedoara nr. 18401/5/2023, cu modificările și completările ulterioare, este necesară majorarea capitalului social al societății ECOSERV-HD S.R.L. 
Majorarea de capital este necesară pentru cumpărarea unui imobil compus din teren și construcție  situat în Parcul Industrial Pestiș-Hunedoara, localitatea Hunedoara, Șos. Hunedoara-Sântuhalm, nr.2X, jud. Hunedoara.

Imobilul este compus din:




- birouri, spatiu de expunere





- hala pentru depozitare/productie





- platforma pavele parcare auto



  

- platforma betonata transport si depozitare




- imprejmuire plasa metalica zincata H 1.70M

  

Terenul are suprafața de 3700 mp




Directorul societății menționează în nota de fundamentare atașată adresei de mai sus, faptul că  realizarea obiectivului de investiții este necesară deoarece sediul actual este pe str. Stângă Ioan Mircea nr.15 A, stradă care a fost transformată în stradă exclusiv pietonală, servind drept coridor turistic major către monumentele istorice ale orașului, acest statut limitând fizic restricționarea accesului, manevrelor sau staționarea utilajelor grele și comerciale necesare activității societății. Totodată în vecinătatea imediată, municipiul derulează o amplă investiție de reconversie a cca.9 hectare prin proiectul  ,,Grădina Urbană Corvinia’’ și se are în vedere proiectarea și amenajarea unei Grădini Botanice Urbane.
 Contractul de delegare a gestiunii serviciului public de administrare a domeniului public și privat al Municipiului Hunedoara precum și al Serviciului privind gestionarea câinilor fără stăpân Hunedoara nr. 18401/5/2023 are o durată de 60 luni începând cu data de 01.03.2023, cu posibilitatea prelungirii duratei contractului în condițiile prevăzute de legea aplicabilă la data prelungirii. 

Pentru a fi posibilă această majorare de capital social este necesară și stabilirea unei scheme de ajutor minimis în acest sens.

 Pentru a fi posibilă această majorare de capital social este necesară și stabilirea unei scheme de ajutor minimis în acest sens. Prezenta schemă nu intră sub incidența obligației de notificare către Comisia Europeană, în conformitate cu prevederile Regulamentului (UE) nr.2832/2023 al Comisiei privind aplicarea art. 107 și 108 din Tratatul privind funcționarea Uniunii Europene ajutoarelor de minimis acordate întreprinderilor care prestează servicii de interes economic general. Acordarea ajutorului de minimis în cadrul prezentei scheme se face numai cu respectarea criteriilor de minimis prevăzute de Regulamentul (UE) nr.2832/2023 al Comisiei privind aplicarea art. 107 și 108 din Tratatul privind funcționarea Uniunii Europene ajutoarelor de minimis acordate întreprinderilor care prestează servicii de interes economic general.
Având în vedere cele menționate anterior, prin proiectul de hotărâre se propune aprobarea acordării unui ajutor de minimis individual pentru majorarea capitalului social al societății ECOSERV-HD S.R.L. HUNEDOARA, prin aport în numerar de la bugetul local al municipiului Hunedoara, conform Anexei la proiectul de hotărâre.
Se propune aprobarea majorării capitalului social la societatea ECOSERV-HD S.R.L. HUNEDOARA cu suma de 1.560.000 lei până la 31 decembrie 2026 , aport al asociatului unic Municipiul Hunedoara, sumă ce urmează a fi virată din bugetul local ca aport în numerar la capitalul social, sumă ce va fi folosită pentru cumpărarea unui imobil compus din teren și construcție,  cu respectarea prevederilor legale în vigoare.

Se propune aprobarea modificării și completării Actului Constitutiv la societatea ECOSERV-HD S.R.L. HUNEDOARA având în vedere prevederile din proiectul de hotărâre.
Urmare a modificărilor prevăzute la art. 2 din proiectul de hotărâre, capitalul social al societății ECOSERV-HD S.R.L. HUNEDOARA se majorează cu 1.560.000 lei, reprezentând 156.000 de părți sociale.


Capitalul social al societății ECOSERV-HD S.R.L. HUNEDOARA va fi de 1.760.000 lei  și va fi divizat în 176.000 părți sociale, cu o valoare nominală de 10 lei. Municipiul Hunedoara, asociatul unic, va avea o pondere în capitalul social de 100%, reprezentând 176.000  părți sociale, în valoare de 1.760.000 lei, numerotate de la 1 la 176.000. 


Capitalul social în cuantum de 1.760.000 lei va fi aport integral subscris și vărsat constituit din aport în numerar în sumă de 1.760.000  lei.
Se împuternicește Primarul municipiului Hunedoara să semneze, în numele și pe seama Asociatului Unic Municipiul Hunedoara, Actul Constitutiv actualizat al Societății ECOSERV-HD S.R.L. HUNEDOARA, care va fi modificat în mod corespunzător prevederilor din proiectul de hotărâre.

Se împuternicește Primarul municipiului Hunedoara, să semneze Hotărârea Adunării Generale a Asociaților la Societatea ECOSERV-HD S.R.L. HUNEDOARA, în sensul prevederilor din proiectul de hotărâre. 

Societatea ECOSERV-HD S.R.L. HUNEDOARA va asigura actualizarea Actului Constitutiv al societății și efectuarea mențiunilor la Registrul Comerțului, conform prevederilor din proiectul de hotărâre. 

Temeiul legal al proiectului de hotărâre îl constituie prevederile Regulamentului (UE) nr.2832/2023 al Comisiei privind aplicarea art. 107 și 108 din Tratatul privind funcționarea Uniunii Europene ajutoarelor de minimis acordate întreprinderilor care prestează servicii de interes economic general, publicat în JO al Uniunii Europene la data de 15.12.2023 și luând în considerare dispozițiile Ordonanței de urgență nr. 77/2014 privind procedurile naționale în domeniul ajutorului de stat, precum și pentru modificarea și completarea Legii concurenței nr. 21/1996, cu modificările și completările ulterioare, precum și ale art. 7 lit. d), lit. f), art. 11, art. 13, art. 16, art. 113 lit. f), lit. m), art. 191, art.192, art. 194 alin (1) lit. d), art. 195 alin. (2), art. 1961, art. 204, art. 210 alin. (1), alin. (4) și art. 221 din Legea societăților nr. 31/1990, republicată, cu modificările și completările ulterioare; ale art. 35 alin. (2) din Legea nr. 273/2006 privind finanțele publice, cu modificările și completările ulterioare; ale art. 1, art. 2 pct.2, lit. b) și lit. c), ale art. 3,  art. 25,  din Ordonanța de Urgență a Guvernului nr. 109/2011 privind guvernanța corporativă a întreprinderilor publice, cu modificările și completările ulterioare, ale Hotărârii Guvernului nr.639/2023 pentru aprobarea normelor metodologice de aplicare a Ordonanței de urgență a Guvernului nr. 109/2011 privind guvernanța corporativă a întreprinderilor publice, cu modificările și completările ulterioare,  ale art. 187 și următoarele și art. 1894 și următoarele din Codul civil, republicat, cu modificările și completările ulterioare, ale Legii Contabilității nr. 82/1991, republicată, cu modificările și completările ulterioare, ale Legii concurenței nr. 21/1996, republicată, cu modificările și completările ulterioare; ale Legii nr. 92/2007 a serviciilor publice de transport persoane în unitățile administrativ-teritoriale, cu modificările și completările ulterioare; ale Ordonanței Guvernului nr. 71/2002 privind organizarea și funcționarea serviciilor publice de administrare a domeniului public și privat de interes local, cu modificările și completările ulterioare, ale Legii serviciilor comunitare de utilități publice nr. 51/2006, republicată, cu modificările și completările ulterioare, ale Actului Constitutiv al societății ECOSERV-HD S.R.L. HUNEDOARA, precum și ale Hotărârii Consiliului Local nr.60/2023 privind aprobarea delegării de gestiune a unor activități edilitar-gospodărești a serviciului public de administrare a domeniului public și privat al municipiului Hunedoara, precum și a Serviciului pentru gestionarea câinilor fără stăpân Hunedoara, cu modificările și completările ulterioare. 
Competența dezbaterii și adoptării prezentului proiect de hotărâre aparține Consiliului Local al municipiului Hunedoara în temeiul prevederilor art. 92, art. 129 alin. (1), alin. (2) lit. a), lit. b), lit. d), alin. (3) lit. d), alin. (4) lit. a), alin. (7) lit. n), alin. (14) și ale art. 139 coroborat cu art. 196 alin. (1) lit. a) din Ordonanța de Urgență a Guvernului nr. 57/2019 privind Codul Administrativ, cu modificările și completările ulterioare.
Având în vedere cele expuse mai sus propunem aprobarea proiectului de hotărâre în forma inițială ca legal și oportun.

